เทียรี่ โพสต์เฟซบุ๊ก แตกหักแอ๊ด (คลิป)
ข้องใจคาราบาว รับโปรโมตร้าน สารพิษ ตัวใหม่ เตือนผลกระทบ ระบบ-สืบพันธุ์,แอ๊ด คาราบาว โป๊ะแตก เจอเพื่อนร่วมวง ,เทียรี่ เมฆวัฒนา, โพสต์ดุเดือด หลังเคยออกมาแต่งเพลงต้าน 3 ,สารพิษ, พาราควอต-ไกลโฟเซต-คลอร์ไพริฟอส แต่ล่าสุดพบเตรียมเปิดคอนเสิร์ตแบบเต็มวงให้บริษัทเคมีทางเกษตร ส่งเสริมการขาย กลูโฟซิเนต ที่คาดจะมาแทนยาฆ่าหญ้าตัวเดิม ถึงขั้นกำหนดเงื่อนไขต้องซื้อสารเคมี 1 ตัน ถึงได้บัตรเข้าชม 1 ใบ ด้าน ไบโอไทย ลั่นจับตามติแบนสารอันตรายจนถึงวันที่ 1 ธ.ค. แนะกระทรวงเกษตรฯใช้เครื่องจักรกลปลูกพืชคลุมดิน จัดระบบการปลูกพืช แทนการพ่นสารเคมี ส่วน หมอจุฬาฯ แฉสารเคมีอันตรายเป็นอีกสาเหตุสำคัญที่ทำให้เกิดแบคทีเรียกินเนื้อคนหรือโรคเนื้อเน่า,กลายเป็นประเด็นร้อนแรงและเป็นที่วิพากษ์–วิจารณ์ในโลกออนไลน์ตั้งแต่ช่วงเช้าไปจนตลอดวันที่ 5 พ.ย. กรณีที่จู่ๆเทียรี่ เมฆวัฒนา หนึ่งในสมาชิกของวงคาราบาว วงดนตรีเพลงเพื่อชีวิตระดับตำนานที่ยังคงโด่งดังและมีชื่อเสียงมากว่า 40 ปี โพสต์ข้อความในเฟซบุ๊กส่วนตัว Thierry Mekwattana ว่า ไม่ขอทำตามคำสั่งแอ๊ด คาราบาว หรือยืนยง โอภากุล หัวหน้าวง อีกต่อไป จนมีการโยงถึงเรื่องที่ แอ๊ด คาราบาว เคยแต่งเพลง ต้านสารเคมีทางการเกษตร 3 ชนิด พาราควอต-ไกลโฟเซต-คลอร์ไพริฟอส แต่กลับหนุนอีกบริษัท เพื่อขายสารเคมีอีกตัวหนึ่งแทน,แฟนคลับตกใจ คาราบาว ส่อวงแตก,ทั้งนี้ ในเฟซบุ๊กของนักร้องหนุ่มเทียรี่ เมฆวัฒนา ได้โพสต์ข้อความเมื่อช่วงกลางดึกรวดเดียว 5 ข้อความ ได้แก่ ไม่ต้องไปสอนใคร แค่สอนตัว ก็พอแล้วคับ, สำหรับผม MONEY IS NOTHING คับ, อะไรที่มันปลอม ก็ปลอมอยู่ดี อะไรที่มันจริง มันก็จริงอยู่ดีคับ, บ้านใหญ่ใช่ใจโตคับ, ตั้งแต่วันนี้ไป ผมไม่ทำตามคำสั่งของพี่แอ๊ดอีกต่อไปนะคับ, แล้วเมื่อถึงเวลาจะพูดความจริงนะคับ ซึ่งทุกประโยค ล้วนส่อแววไปในทาง วงแตก ทั้งนั้น และเมื่อข้อความถูกเผยแพร่ออกไป แฟนเพลงเพื่อชีวิตก็เข้ามาแสดงความคิดเห็น พร้อมทั้งให้กำลังใจ บอกให้ใจเย็นๆเป็นจำนวนมาก,แฉจับมืออีกบริษัทหวังขายสารเคมี,อย่างไรก็ตาม มีบางความคิดเห็น มีการระบุว่า วงคาราบาวร่วมกับบริษัทเคมีเกษตรบางบริษัท ที่เป็นคู่แข่งกับรายที่ถูกแบน 3 สารพิษ เตรียมจัดมหกรรมคอนเสิร์ตแบบเต็มวง ที่ร้านขายสินค้าเคมีเกษตรร้านหนึ่งใน จ.จันทบุรี ในช่วงเย็นวันที่ 19 ธ.ค.นี้ โดยมีการระบุเงื่อนไขการเข้าชม เมื่อสั่งซื้อ สินค้าตามที่ระบุ หรือสะสมสูตรใดก็ได้ ครบ 1 ตัน รับบัตรเข้าชม 1 ใบ โดยห้ามนำบัตรไปจำหน่าย ซึ่งทำให้มีคนเข้าไปแสดงความคิดเห็นในเรื่องนี้ไม่น้อย เพราะก่อนหน้านี้ไม่นาน แอ๊ด คาราบาว ได้แต่งเพลง ออกมาโจมตีกลุ่มที่ค้านการแบน 3 สารพิษ ในการกำจัดวัชพืช รวมถึงออกมาจวกที่สหรัฐอเมริกา มีหนังสือทักท้วงไทยกรณีคณะกรรมการวัตถุอันตราย มีมติให้แบนทั้ง 3 สารพิษดังกล่าว แต่กลับกลายเป็นว่า นักร้องนำวงเพลงเพื่อชีวิตรายนี้หนุนให้เกษตรกรใช้สาร กลูโฟซิเนตแอมโมเนียม แทน,ต้นสังกัดอ้าง หยอกกันเล่น,ต่อมาผู้สื่อข่าวได้ติดต่อไปที่ต้นสังกัด บริษัท วอร์นเนอร์ มิวสิค ที่ดูคิววงคาราบาว เพื่อสอบถาม ข้อเท็จจริง ก็ได้รับคำยืนยันจากทีมงานทีมเพลงเพื่อชีวิตของบริษัทว่า เมื่อเห็นโพสต์ของเทียรี่ ก็ได้ติดต่อสอบถามไปยังแอ๊ด คาราบาว ว่าเรื่องราวเป็นอย่างไรกันแน่ เกิดอะไรขึ้น ซึ่งก็ได้รับคำตอบจากแอ๊ดว่า ไม่มีอะไร เป็นการหยอกล้อกันเล่น จากนั้นก็หัวเราะอารมณ์ดี ส่วนด้านเทียรี่นั้น เนื่องจากวันที่ 5 พ.ย. เป็นวันหยุดพักของวงพอดี ทำให้ทีมงานไม่สามารถติดต่อได้ อย่างไรก็ตาม ทีมงาน ยืนยันว่าตารางคิวงานของวงคาราบาวยังไม่มีการยกเลิก ทุกอย่างยังรันคิวเดิม และคิวคาราบาวก็ยาวไปถึงปีหน้าแล้ว เนื่องจากวงนี้ต้องมีการจองคิวงานกันข้ามปี โดยในวันที่ 6 พ.ย. วงคาราบาวจะมีงานโชว์ที่จังหวัดพระนครศรีอยุธยา,แค่โปรโมตหนังใหม่ใกล้ลงโรง,ขณะเดียวกัน มีความเคลื่อนไหวในโลกโซเชียล อีกกระแสที่มีการตั้งข้อสังเกตถึงปรากฏการณ์ส่อวงแตกครั้งนี้ว่า อาจจะเป็นแผนโปรโมตภาพยนตร์เรื่อง บอดี้การ์ดหน้าหัก ซึ่งได้ แอ๊ด, เทียรี่ และ เล็ก 3 สมาชิกวงคาราบาวมาเล่นร่วมกับ หม่ำ จ๊กมก โดยจะมีคิวฉายที่โรงภาพยนตร์ในวันที่ 28 พ.ย.นี้,ร้านค้าปัดไม่ใช่ผู้จัดคอนเสิร์ต,ต่อมาในช่วงเย็นวันเดียวกัน ผู้สื่อข่าวโทรศัพท์ติดต่อไปยังร้านจันทบุรีคลังเกษตร อ.มะขาม จ.จันทบุรี เพื่อสอบถามกรณีที่วงคาราบาวจะมาเปิดคอนเสิร์ตที่ จ.จันทบุรี ในวันที่ 19 ธ.ค.นี้ โดยทางร้านร่วมกับบริษัท ซาโกร (ประเทศไทย) จำกัด เป็นผู้จัดคอนเสิร์ตขึ้นเพื่อกระตุ้นยอดขายด้วยการซื้อสารในปริมาณ 1 ตัน จะได้รับตั๋วเข้าชมคอนเสิร์ต 1 ใบ ได้รับคำตอบจากตัวแทนของร้านว่า คอนเสิร์ตของวงคาราบาวยังไม่มีความชัดเจน เนื่องจากทางร้านไม่ได้เป็นผู้จัดงานแล้ว ขณะนี้เป็นเรื่องของบริษัทจำหน่ายโดยตรงที่จะดำเนินการจัดให้มีคอนเสิร์ตขึ้นหรือไม่ ทางร้านไม่ได้มีการประชาสัมพันธ์ในเรื่องดังกล่าว หากบริษัทจะจัดขึ้นก็ให้ประชาสัมพันธ์รายละเอียดเอง,ก.เกษตรฯ ควรนำเลิกใช้สารเคมี,นอกจากนี้ วันเดียวกันผู้สื่อข่าวได้รับการเปิดเผยจากนายวิฑูรย์ เลี่ยนจำรูญ ผู้อำนวยการมูลนิธิชีววิถี หรือไบโอไทย กล่าวถึงกรณีมีกระแสข่าวว่ามีกลุ่มนายทุนเตรียมเปิดตัวสารทดแทน แทนไกลโพเซตว่า เบื้องต้นในประเทศ ไทยมีการจดทะเบียนสารเคมีประมาณ 37 ทะเบียน หากแบ่งเป็นบริษัทก็น่าจะมีประมาณ 10 บริษัทที่มีการนำเข้าสารเคมี แต่จะมีบริษัทอะไรบ้างต้องไปสอบถามจากกระทรวงเกษตรและสหกรณ์ แต่โดยความเห็นแล้ว เมื่อไทยมีการแบนสารเคมีแล้วกระทรวงเกษตรฯก็ควรมีทิศทางอื่นมาทางเลือกไม่ใช่การใช้สารเคมี เช่น ควรมีหลักประกันว่า การแบนไกลโฟเซต และพาราควอต จะไม่ปล่อยให้เกษตรกรที่เคยลงชื่อขอให้สารพิษกำจัดวัชพืช 2 ชนิดดังกล่าวจำเป็นต้องเลือกสารพิษที่มีปัญหาที่มีพิษภัยระยะยาวส่งผลกระทบ ต่อระบบสืบพันธุ์อย่างเช่น กลูโฟซิเนตแอมโมเนียม และถ้าเป็นไปได้ควรสนับสนุนให้ปรับเปลี่ยนไปสู่วิธีการอื่นทดแทน เช่น การใช้เครื่องจักรกลทางการเกษตร การปลูกพืชคลุมดิน และการจัดระบบการปลูกพืช เป็นต้น,อียูเลิกใช้ กลูโฟซิเนต ไปแล้ว,ผอ.ไบโอไทย กล่าวอีกว่า อย่างไรก็ตามกลูโฟซิเนตแม้จะมีพิษเฉียบพลันน้อยกว่าพาราควอต 400 เท่า แต่ก็ยังมีพิษเฉียบพลันมากกว่าไกลโฟเซต 2.5 เท่า และแม้จะไม่ชัดเจนว่าเป็นสารก่อมะเร็งตามการจัดชั้นขององค์การอนามัยโลก (WHO) แต่ก็มีพิษเรื้อรังส่งผลต่อระบบสืบพันธุ์ โดยสหภาพยุโรป 17 ประเทศไม่อนุญาตให้ใช้แล้ว และมีแนวโน้มว่าประเทศยุโรปอีก 11 ประเทศ จะเลิกใช้ทั้งหมดในเร็วๆนี้ เช่นเดียวกับไกลโฟเซต ที่รัฐบาลฝรั่งเศส และเยอรมนีประกาศว่าจะแบนโดยเร็วที่สุด และคาดการณ์ว่าประเทศในยุโรปที่เหลือทั้งหมดจะยกเลิกทั้งหมดเมื่อการต่ออายุให้ใช้ต่อ 5 ปีจะสิ้นสุดในอีก 3 ปีข้างหน้าหรือประมาณปี 2565,ยังมีสารพิษอีก 150 ชนิดรอการแบน,นายวิฑูรย์กล่าวต่อว่า กระทรวงสาธารณสุข และคณะกรรมการวัตถุอันตราย ควรตั้งคณะทำงานร่วมเพื่อพิจารณาการแบนและจำกัดการใช้กลูโฟซิเนตและสารพิษร้ายแรงอื่นๆอีกอย่างน้อย 150 ชนิดโดยเร็ว ทั้งนี้ เพื่อสังคมไทยจะปลอดภัยจากสารพิษที่มีความเสี่ยงสูงทั้งหมด โดยต้องทำพร้อมๆกันกับการที่กระทรวงเกษตรฯจะต้องมีการพัฒนาและนำเสนอทางเลือกในการกำจัดศัตรูพืช และรัฐบาลต้องกำหนดมาตรการสนับสนุนในรูปแบบต่างๆ เพื่อประโยชน์ร่วมกันของทั้งเกษตรกร ประชาชนในท้องถิ่นและผู้บริโภคทั้งหมดในสังคมไทย อย่างไรก็ตาม ต้องขอบคุณนายสุริยะ จึงรุ่งเรืองกิจ รมว.อุตสาหกรรม ที่ออกมายืนยันชัดเจนว่าจะแบนสารเคมีอันตรายทั้ง 3 ชนิดแน่นอน แต่ทางเครือข่ายก็จะไม่นิ่งนอนใจจะจับตาอย่างใกล้ชิดจนกว่าจะถึงวันที่ 1 ธ.ค.นี้ ซึ่งเป็นวันที่มีผลบังคับใช้,หมอจุฬาฯ ชี้สารพิษส่อก่อโรคเนื้อเน่า,ขณะที่ ศ.นพ.ธีระวัฒน์ เหมะจุฑา อาจารย์คณะแพทยศาสตร์ จุฬาลงกรณ์มหาวิทยาลัย กล่าวถึงเชื้อแบคทีเรียกินเนื้อคน หรือโรคเนื้อเน่า ว่าแบคทีเรียชนิดนี้เป็นอะไรที่ใกล้ตัว แต่คนมักคิดว่าเป็นเรื่องไกลตัว ที่สำคัญไม่ใช่แค่ถูกแมลงหรือยุงกัด แต่สารเคมีกำจัดศัตรูพืชเป็นอีกสาเหตุสำคัญ โดยเฉพาะในเกษตรกร และประชาชนที่อาศัยอยู่ในพื้นที่ปนเปื้อน แม้จะไม่ใช่เกษตรกรก็ตาม เนื่องจากสารเคมีกำจัดศัตรูพืช หรือที่เรารู้จักกันดี เพราะที่ผ่านมามีการใช้กันบ่อย คือ พาราควอต ซึ่งคณะกรรมการวัตถุอันตรายได้มีมติแบนสารเคมีไปเมื่อเร็วๆนี้ มีข้อมูลผลกระทบด้านสุขภาพว่า พาราควอต เป็นตัวโน้มนำให้ผิวหนังเสียหาย ยิ่งหากผิวหนังมีบาดแผลอยู่แล้วก็ยิ่งทำให้เกิดอาการอักเสบ บวม มีตุ่มน้ำใส ทำให้เชื้อโรครอบๆตัวเข้าไปได้ง่ายขึ้น และหากรุนแรงก็อาจต้องเนื้อเน่าตัดส่วนนั้นทิ้ง หลายรายตัดแขนตัดขาก็มี,เปิดสถิติมักพบผู้ป่วยช่วงพ่นสารเคมี,ข้อมูลจากสำนักระบาดวิทยา กรมควบคุมโรค กระทรวงสาธารณสุขได้รวบรวมข้อมูลสถานการณ์โรคเนื้อเน่า (Necrotizing fasciitis) ของประเทศไทย ตั้งแต่ปี 2558-2561 พบผู้ป่วยรวม 4 ปี จำนวน 68,668 ราย โดยพบมากในอายุเฉลี่ย 61 ปี ที่สำคัญจะพบในพื้นที่ซ้ำๆ ช่วงเดือน พ.ค.-ก.ค. ซึ่งเป็นช่วงที่มีการพ่นสารเคมีเป็นประจำทุกปี ดังนั้น จึงมักพบในเกษตรกร และที่หลายคนไม่รู้คือ พบในประชาชนในพื้นที่ด้วย เนื่องจากสารที่พ่นออกไปเจือปนในดิน ในสิ่งแวดล้อม เมื่อน้ำชะล้างก็ไหลออกไปยังถนนหนทาง หากเราเดินไม่ใส่รองเท้า ทำให้สัมผัสโรคได้ ดังนั้น จึงต้องระมัดระวัง และดูแลตัวเองให้ดี ศ.นพ.ธีระวัฒน์กล่าว,ข่าวที่เกี่ยวข้อง,ยังรักกันดีครับพี่น้อง แอ๊ด-เทียรี่ ยิ้มหวานสู้กล้องกอดคอกันถ่ายรูป
แอ๊ด คาราบาว โป๊ะแตก เจอเพื่อนร่วมวง เทียรี่ เมฆวัฒนา โพสต์ดุเดือด หลังเคยออกมาแต่งเพลงต้าน 3 สารพิษ พาราควอต-ไกลโฟเซต-คลอร์ไพริฟอส
คาราบาว,แอ๊ด คาราบาว,เทียรี่ เมฆวัฒนา,โพสต์ดุเดือด,ข่าวหน้า1,3สารพิษ,ส่อวงแตก,นักร้อง